作者：刘克庄
词牌/韵律：解连环

paragraphs: 悬弧之旦。
忆争骑竹马，各怀金弹。
恨岁月、去我堂堂，向酒畔愁生，镜中颜换。
灶壤丹飞，慢追悔、邺侯婚宦。
已发心忏悔，免去猴冠，卸下麟楦。
依稀仆家铁汉。
虽未梢老寿，初节魔难。
幸闻早、省了柳枝，更送了朝云，尘念俱断。
丈室萧然，独病与、乐天相伴。
但归依西方，拈起向来一瓣。